CBG เด้ง 4% โบรกแนะ “ซื้อ” เป้า 122 บ. ลุ้นกำไรปีนี้ 2.9 พันลบ. รับยอดขายพุ่ง
CBG เด้ง 4% ลุ้นกำไรปี 65 แตะ 2.9 พันลบ. รับยอดขายส่งออกต่างประเทศพุ่ง โบรกแนะนำ "ซื้อ" ราคาเป้าหมาย 122 บ.
CBG เด้ง 4% ลุ้นกำไรปี 65 แตะ 2.9 พันลบ. รับยอดขายส่งออกต่างประเทศพุ่ง โบรกแนะนำ "ซื้อ" ราคาเป้าหมาย 122 บ.
6 ต.ค. 2565

ผู้สื่อข่าวรายงานว่า วันนี้ (6 ต.ค.65) ราคาหุ้น บริษัท คาราบาวกรุ๊ป จำกัด (มหาชน) หรือ CBG ณ เวลา 11:24 น. อยู่ที่ระดับ 83.50 บาท บวก 3.00 บาท หรือ 3.73% สูงสุดที่ระดับ 83.75 บาท ต่ำสุดที่ระดับ 80.50 บาท ด้วยมูลค่าการซื้อขาย 430.33 ล้านบาท

บริษัท หลักทรัพย์ ทิสโก้ จำกัด ระบุในบทวิเคราะห์ว่า คาดกำไรสุทธิปี 65 ของ CBG อยู่ที่ 2,993 ล้านบาท เพิ่มขึ้น 4% เมื่อเทียบกับงวดเดียวกันของปีก่อน และกำไรสุทธิปี 66 อยู่ที่ 3,490 ล้านบาท เพิ่มขึ้น 17% เมื่อเทียบกับงวดเดียวกันของปีก่อน จาก 1) คาดส่งออกเพิ่มขึ้น 10% โดยมาจากประเทศเมียนมาทรงตัว แต่ประเทศกัมพูชา, จีน, อังกฤษ, และเวียดนามเติบโตเพิ่มขึ้น 2) คาดเครื่องดื่มพลังงานครึ่งปีหลังนี้ และปีหน้าจะดีขึ้นต่อเนื่องจากการกลยุทธ์ดึงส่วนแบ่งการตลาดด้านราคา 3) ธุรกิจรับจ้างส่งสินค้าประเภทเหล้าเพิ่มขึ้นจากสินค้าใหม่ต่อเนื่อง
4) คาดอัตรามาร์จิ้นปีนี้ลดลงจากต้นทุนราคาสินค้าโภคภัณฑ์ที่เพิ่มขึ้น แต่ปีหน้าเพิ่มขึ้นได้จากไลน์ผลิตกระป๋องให้บางลงและตามยอดขายที่จะกลับมาเพิ่มขึ้น โดยยังคงคำแนะนำ “ซื้อ” ราคาเป้าหมายใหม่ปี 66 อยู่ที่ 122 บาท